CELEX: 62009CO0342
Language: bg
Date: 2010-10-27 00:00:00
Title: Определение на Съда (шести състав) от 27 октомври 2010 г. # Victor Guedes - Indústria e Comércio SA срещу Служба за хармонизация във вътрешния пазар (марки и дизайни) (СХВП). # Обжалване - Марка на Общността - Регламент (ЕО) № 40/94 -Член 8, параграф 1, буква б) и параграф 5 - Фигуративна марка Gallecs - Възражение на притежателя на националните фигуративни марки GALLO, GALLO AZEITE NOVO и Azeite Novo, както и на общностната фигуративна марка GALLO - Отхвърляне на възражението - Жалбата е отчасти явно недопустима и отчасти необоснована. # Дело C-342/09 P.

Определение на Съда (шести състав) от 27 октомври 2010 г. — Guedes — Indústria e Comércio/СХВП
      (Дело C‑342/09 P)
      „Обжалване — Марка на Общността — Регламент (ЕО) № 40/94 —Член 8, параграф 1, буква б) и параграф 5 — Фигуративна марка „Gallecs“ — Възражение на притежателя на националните фигуративни марки „GALLO“, „GALLO AZEITE NOVO“ и „Azeite Novo“, както и на общностната
         фигуративна марка „GALLO“ — Отхвърляне на възражението — Жалбата е отчасти явно недопустима и отчасти необоснована“
      
      1.                     Обжалване — Правни основания — Неправилна преценка на фактите и доказателствата — Недопустимост — Контрол на Съда върху преценката
            на фактите и доказателствата — Изключване, освен в случай на изопачаване (член 256, параграф 1, втора алинея ДФЕС; член 58,
            първа алинея от Статута на Съда) (вж. точка 20)
      2.                     Обжалване — Правни основания — Обикновено повторение на правните основания и доводите, изложени пред Общия съд — Липса на
            установяване на твърдяната грешка при прилагане на правото — Недопустимост (член 256, параграф 1, втора алинея ДФЕС; член 58,
            първа алинея от Статута на Съда; член 112, параграф 1, буква в) от Процедурния правилник на Съда) (вж. точка 21)
      Предмет 
      
         
               Жалба, подадена срещу Решение на Първоинстанционния съд [понастоящем „Общ съд“] (осми състав) от 11 юни 2009 г. по дело Victor
                  Guedes-Indústria e Comércio, SA/Служба за хармонизация във вътрешния пазар (марки, дизайни и модели) (СХВП) (T‑151/08), с
                  което Общият съд отхвърля жалба за отмяна, подадена от притежателя на националните фигуративни марки „GALLO“, „GALLO AZEITE
                  NOVO“, „GALLO AZEITE“ и на фигуративната марка на Общността „GALLO“ за стоки и услуги в класове 29 и 31, срещу Решение R 986/2007-2
                  на втори апелативен състав на Службата за хармонизация във вътрешния пазар (СХВП) от 16 януари 2008 г., с което се отхвърля
                  жалбата срещу решението на отдела по споровете, който от своя страна отхвърля възражението на жалбоподателя срещу заявката
                  за регистрация на фигуративната марка „Gallecs“ за стоки в класове 29, 31 и 35 — Нарушение на член 8, параграф 1, буква б)
                  и член 5 от Регламент (ЕО) № 40/94
               
            Диспозитив 
      
         
                  1)
               
               
                  
               
               
                  	Отхвърля жалбата.
               
            
         
                  2)
               
               
                  
               
               
                  	Осъжда Victor Guedes — Indústria e Comércio SA да заплати съдебните разноски.